Havhest

Havhest (Fulmarus glacialis) er en pelagisk overflatebeitende sjøfugl i stormfuglfamilien (Procellariidae), som videre inngår ordenen av stormfugler og er dermed en slektning av Albatrossen. Arten hekker i Norge, også på Svalbard.


== Biologi ==

Havhest ligner en del på måker, men den er ikke nært beslektet med disse. Arten blir 45–50 cm lang og veier 450–1 000 g, mens vingespennet utgjør 102–112 cm. Havhest er nært beslektete sørhavhest, som er noe større og har et vingespenn på 114–120 cm.Havhesten lever av fisk og fiskeslo. De flyr ute over havet mesteparten av tiden, bortsett fra i hekketiden.
Den blir forplantningsdyktig 8-10 år gammel og hekker i fjellhyller. Havhesten legger ett hvitt egg, som de ruger på i 55–57 dager, den lengste rugetiden av noen fugleart i Norge. Begge foreldrene ruger på skift, i opptil 11 døgn. Hvis det kommer ubedte gjester, kan ungene spre ut en illeluktende luktolje mange meter. Luktoljen vil matte fjærdrakten på flyvende predatorer, og kan føres til deres død.
Oppe på nebbet ligger det et rør fra en saltkjertel, ved hjelp av den skiller havhesten ut mye av saltet fra maten og kvitter seg med det via røret på nebbet. Andre sjøfuglarter lagrer energien i form av fett men havhesten lagrer den som olje som sammenlignet med fett har en energiverdi som er 2–3 ganger høyere. Denne oljen bruker de som energikilde når det er dårlig vær eller de ligger på rede og ikke får tatt til seg mat.Som andre stormfugler er deres gange begrenset, men de er sterke flygere med et bredt vingespenn, og stive vingeslag, som er helt forskjellig fra måkenes. Havhestene ser kraftige ut i forhold til måkene, og de har korte, tykke nebb.


=== Bestandsutvikling i Norge ===
Arten begynte å hekke i Norge på 1920-tallet, og tidlig på 1990-tallet var antallet cirka 7 000 par. I de siste 20 årene er bestanden hatt en betraktelig tilbakegang og havhesten ble rødlistet i 2010 som nær truet. På det norske fastlandet er den helt forsvunnet mange steder men på Svalbard er den ikke gått så mye tilbake.Mulige forklaringer er klimaendringer og mindre tilgang på fiskeslo fra kommersielt fiske. Ved undersøkelse av døde havhester har de funnet miljøgifter og i magen plastbiter. En undersøkelse av 21 havhest unger, utført av Norsk Polarinstitutt ved Kongsfjorden på Svalbard høsten 2020, viste at alle hadde plastbiter i maven, en av dem så mange som 380 plastbiter.


== Inndeling ==
Inndelingen følger IOC World Bird List og er i henhold til Gill, Donsker & Rasmussen (2021). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017, 2020).

Procellariiformes, stormfugler
Procellariidae, stormfuglfamilien, 4 underfamilier, 16 slekter, 96 arter
Fulmarinae, (havhester), 5 slekter, 7 arter
Pagodroma, monotypisk
Thalassoica, monotypisk
Daption, monotypisk
Macronectes, kjempepetreller, 2 arter
Fulmarus, (egentlige havhester), 2 arter
F. glacialis, havhest
Klade: (Nord-Atlanteren)
F. g. glacialis (nominatformen), utbredt i høyarktis i Nord-Atlanteren, fra Nordøst-Canada og Nord-Grønland østover til Svalbard, Bjørnøya og Frans Josefs land
F. g. auduboni, utbredt i lavarktis og temperert klima i Nord-Atlanteren, fra Newfoundland og det vestre og sørøstre Grønland østover til Jan Mayen, Island, det vestre og nordlige Europa (med Norge) til Novaja Semlja
Klade: (Stillehavet)
F. g. rodgersii, utbredt i Nord-Stillehavet, fra Wrangeløya, Øst-Sibir (sørover til Kamchatka og Kurilene) og St. Lawrence-bukta østover til Pribilof Islands, Aleutene og Sør-Alaska
F. glacialoides, sørhavhest
Pelecanoidinae, (dykkerpetreller og hvalfugler), 4 slekter, 12 arter
Pterodrominae, (egentlige petreller), monotypisk. 34 arter
Procellariinae, (lirer), 6 slekter, 43 arter


== Referanser ==


== Eksterne lenker ==
(en) Havhest – oversikt og omtale av artene i WORMS-databasen 
(en) Havhest i Global Biodiversity Information Facility 
(no) Havhest hos Artsdatabanken 
(sv) Havhest hos Dyntaxa 
(en) Havhest hos Fauna Europaea 
(en) Havhest hos Fossilworks 
(en) Havhest hos ITIS 
(en) Havhest hos NCBI 
(en) Kategori:Fulmarus glacialis – bilder, video eller lyd på Wikimedia Commons 
(en) Fulmarus glacialis – galleri av bilder, video eller lyd på Wikimedia Commons 
Fulmarus glacialis – detaljert informasjon på Wikispecies